text: ທ່ານ ພົນຕີ ສຸວອນ ເລືອງບຸນມີ ລົງກວດກາໂຄງການກໍ່ສ້າງເສັ້ນທາງແຕ່ທ່າສີ-ກຸ່ມບ້ານຄັງວຽງ
  ທ່ານ ພົນຕີ ສຸວອນ ເລືອງບຸນມີ ລົງກວດກາໂຄງການກໍ່ສ້າງເສັ້ນທາງແຕ່ທ່າສີ-ກຸ່ມບ້ານຄັງວຽງເຜີຍແຜ່ເມື່ອ ວັນພຸດ, 19 ເມສາ 2017 09:25 | ຂຽນໂດຍ Nang | ພິມ	| ອີເມລ	| ກົດເບິ່ງ: 115	fShare
  ໃນວັນທີ 9 ເມສາ 2017 ຜ່ານມານີ້, ທ່ານ ພົນຕີ ສຸວອນ ເລືອງບຸນມີ ກຳມະການສູນກາງ ພັກ, ຮອງລັດຖະມົນຕີກະຊວງ ປ້ອງກັນປະເທດ, ຫົວໜ້າກົມ ໃຫຍ່ເສນາທິການກອງທັບ, ຫົວ ໜ້າຄະນະຊີ້ນຳພັດທະນາກຸ່ມ ບ້ານຄັງວຽງ ພ້ອມດ້ວຍຄະນະ ໄດ້ລົງຊຸກຍູ້ຕິດຕາມກວດກາ ໂຄງການກໍ່ສ້າງເສັ້ນທາງແຕ່ທ່າ ສີ-ກຸ່ມບ້ານຄັງວຽງ. ໂອກາດນີ້ ພັນໂທ ໂອພາດ ທຳມະທອງ ຫົວໜ້າການທະ ຫານກອງພັນກໍ່ສ້າງ-ຂົວທາງ 587 ໄດ້ຂຶ້ນຜ່ານບົດລາຍງານ ໃນການຈັດຕັ້ງປະຕິບັດໜ້າວຽກໂດຍຫຍໍ້ໃຫ້ທ່ານ ພົນຕີ ສຸວອນ ເລືອງບຸນມີ ຊາບວ່າ: ມາຮອດ ປັດຈຸບັນນີ້ການກໍ່ສ້າງເສັ້ນທາງດັ່ງກ່າວແມ່ນສຳເລັດການປູ ຢາງຊັ້ນໜຶ່ງໃນໄລຍະທາງ 16 ກິໂລແມັດ, ປັດຈຸບັນຍັງແຕ່ປູ ຢາງຊັ້ນທີສອງ, ຕິດຕັ້ງປ້າຍ
  ຈະ ລາຈອນ ແລະ ຂີດເສັ້ນຈະລາ ຈອນ ໂດຍສະເພາະການປູຢາງ ຊັ້ນສອງຕ້ອງໃຊ້ເວລາໃຫ້ຢາງ ຈົມຫີນຟູຂຶ້ນຊ່ວງໄລຍະໜຶ່ງຈຶ່ງ ຈະປູຢາງຊັ້ນສອງ, ເສັ້ນທາງ ດັ່ງກ່າວນີ້ແມ່ນຈະສຳເລັດໃນ ທ້າຍເດືອນເມສາ 2017 ນີ້, ພາຍຫຼັງຮັບຟັງການລາຍງານ ແລ້ວ ທ່ານ ພົນຕີ ສຸວອນ ເລືອງ ບຸນມີ ພ້ອມດ້ວຍຄະນະກໍໄດ້ລົງ ກວດກາເບິ່ງຈຸດກໍ່ສ້າງຕົວຈິງ ແລະ ໄດ້ສະແດງຄວາມຍ້ອງຍໍ ຊົມເຊີຍ ພ້ອມທັງເນັ້ນໜັກໃຫ້ ທາງບໍລິສັດຈົ່ງສືບຕໍ່ ເອົາໃຈໃສ່ ຈັດຕັ້ງປະຕິບັດບັນດາໜ້າວຽກ ໃຫ້ສຳເລັດຕາມແຜນການທີ່ ວາງໄວ້ ແລະ ເຮັດຢ່າງມີຄວາມ ຮັບຜິດຊອບສູງຕໍ່ໜ້າທີ່ການ ເມືອງຂອງຕົນ ຮັບປະກັນໄດ້ທັງປະລິມານ ແລະ ຄຸນະພາບໄປພ້ອມໆກັນ. ຫຼັງ ຈາກນັ້ນທ່ານ ຫົວໜ້າກົມໃຫຍ່ເສນາທິການກອງທັບ ກໍໄດ້ລົງກວດກາຕິດຕາມໂຄງການກໍ່ສ້າງໂຮງໝໍກຸ່ມບ້ານຄັງວຽງທີ່ຖືກຜົນກະທົບ ຈາກທຳມະຊາດ, ລົງກວດກາ ຕິດຕາມໂຄງການກໍ່ສ້າງເສັ້ນ ທາງຕັດໃໝ່ຢູ່ກຸ່ມ ບ້ານພັດທະ ນາຄັງວຽງມີຄວາມຍາວ 4.100 ແມັດ ສຳເລັດຕາມແຜນການຢູ່ໃນຊ່ວງໄລຍະທີ I, ກວດກາຂົວຂ້າມນໍ້າໝອກໄປຫາວັດຄັງວຽງ ແລະ ຮຽກຮ້ອງໃຫ້ບັນດາບໍລິ ສັດຜູ້ຮັບເໝົາຈົ່ງພ້ອມກັນເອົາ ໃຈໃສ່ສືບຕໍ່ ຈັດຕັ້ງປະຕິບັດບັນ ດາໜ້າວຽກຢ່າງມີຄວາມຮັບ ຜິດຊອບສູງ ແລະ ພ້ອມກັນສ້າງ ກຸ່ມບ້ານຄັງວຽງແຫ່ງນີ້ໃຫ້ກາຍ ເປັນເຂດພັດທະນາທີ່ສີວິໄລຂອງ ເມືອງໝອກແຂວງຊຽງຂວາງ.